CELEX: 32008R1240
Language: ro
Date: 2008-12-10 00:00:00
Title: Regulamentul (CE) nr. 1240/2008 al Comisiei din 10 decembrie 2008 de modificare a Regulamentului (CE) Nr. 560/2005 al Consiliului de impunere a anumitor măsuri restrictive specifice îndreptate împotriva anumitor persoane și entități având în vedere situația din Coasta de Fildeș

12.12.2008   
            
            
               RO
            
            
               Jurnalul Oficial al Uniunii Europene
            
            
               L 334/60
            
         
      REGULAMENTUL (CE) NR. 1240/2008 AL COMISIEI
   
   din 10 decembrie 2008
   de modificare a Regulamentului (CE) Nr. 560/2005 al Consiliului de impunere a anumitor măsuri restrictive specifice îndreptate împotriva anumitor persoane și entități având în vedere situația din Coasta de Fildeș
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 560/2005 al Consiliului de impunere a anumitor măsuri restrictive specifice îndreptate împotriva anumitor persoane și entități având în vedere situația din Côte d’Ivoire (1), în special articolul 11 litera (a),
   întrucât:
   
               (1)
            
            
               Anexa I la Regulamentul (CE) nr. 560/2005 prezintă o listă a persoanelor fizice, juridice și a entităților cărora li se aplică înghețarea fondurilor și a resurselor economice, în temeiul regulamentului menționat.
            
         
               (2)
            
            
               La 18 decembrie 2006 și 21 octombrie 2008, Comitetul pentru sancțiuni al Consiliului de Securitate al Organizației Națiunilor Unite a decis modificarea listei persoanelor fizice cărora ar trebui să li se aplice înghețarea fondurilor și a resurselor economice, prin completarea informațiilor referitoare la persoanele deja prezente pe listă. Prin urmare, este necesar ca anexa I să fie modificată în consecință,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 560/2005 se înlocuiește cu textul stabilit în anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 decembrie 2008.
      
         
            Pentru Comisie
         
         Eneko LANDÁBURU
         
         
            Director general pentru relații externe
         
      
   
   
      (1)  JO L 95, 14.4.2005, p. 1.
   
      ANEXA
      
         
            „ANEXA I
            Lista persoanelor fizice sau juridice sau a entităților menționate la articolele 2, 4 și 7
            
                        (1)
                     
                     
                        Charles Blé Goudé (alias Gbapé Zadi). Adresă: Bloc P 170, Yopougon Selmer, Côte d’Ivoire, (b) Hotel Ivoire, Abidjan, Cocody, Côte d’Ivoire. Data nașterii: 1.1.1972. Locul nașterii: (a) Guibéroua (Gagnoa), Côte d'Ivoire, (b) Niagbrahio/Guiberoua, Côte d'Ivoire, (c) Guiberoua, Côte d'Ivoire. Cetățenie: Côte d’Ivoire. Pașaport nr. (a) 04LE66241 (Côte d’Ivoire, eliberat la 10.11.2005, valabil până la 9.11.2008), (b) AE/088 DH 12 (pașaport diplomatic Côte d’Ivoire, eliberat la 20.12.2002, valabil până la 11.12.2005), (c) 98LC39292 (Côte d’Ivoire, eliberat la 24.11.2000, valabil până la 23.11.2003). Document de călătorie nr. C2310421 (Elveția, eliberat la 15.11.2005, valabil până la 31.12.2005).
                        Alte informații: (1) adresă (a) în 2001, adresă (b) declarată in documentul de călătorie nr. C2310421; (2) alias sau titlu posibil: «General» sau «Geniu din kpo»; (3) conducător al COJEP («Tineri patrioți»). În mod repetat, a făcut declarații publice în care promovează violența împotriva instalațiilor și personalului Organizației Națiunilor Unite și împotriva cetățenilor străini; conducerea și participarea la acte de violență ale milițiilor de stradă, inclusiv bătăi, violuri și ucideri extrajudiciare; intimidarea Organizației Națiunilor Unite, a Grupului de lucru internațional (IWG) , a opoziției politice și a presei independente; sabotajul unor posturi de radio internaționale; obstrucționarea acțiunii IWG, a operațiunii Organizației Națiunilor Unite în Côte d’Ivoire (UNOCI), a forțelor franceze și a procesului de pace, astfel cum este definit în Rezoluția ONU 1643 (2005).
                     
                  
                        (2)
                     
                     
                        Eugène N’goran Kouadio Djué. Data nașterii: (a) 1.1.1966, (b) 20.12.1969. Cetățenie: Côte d’Ivoire. Pașaport nr. 04LE017521 (eliberat la 10.2.2005, valabil până la 10.2.2008).
                        Alte informații: conducător al «Uniunii Patrioților pentru Eliberarea Totală a Côte d’Ivoire (UPLTCI)». În mod repetat, a făcut declarații publice în care promovează violența împotriva instalațiilor și personalului Organizației Națiunilor Unite și împotriva cetățenilor străini; conducerea și participarea la acte de violență ale milițiilor de stradă, inclusiv bătăi, violuri și ucideri extrajudiciare; obstrucționarea acțiunii IWG, UNOCI, a forțelor franceze și a procesului de pace, astfel cum este definit în Rezoluția ONU 1643 (2005).
                     
                  
                        (3)
                     
                     
                        Martin Kouakou Fofié. Data nașterii: 1.1.1968. Locul nașterii: Bohi, Côte d’Ivoire. Cetățenie: Côte d’Ivoire. Nr. carte de identitate (a) 2096927 (Burkina Faso, eliberată la 17.3.2005), (b) 970860100249 (Côte d’Ivoire, eliberată la 5.8.1997, valabilă până la 5.8.2007).
                        Alte informații: (a) Certificat de cetățenie Burkina Faso: CNB N.076 (17.2.2003), numele tatălui: Yao Koffi Fofié, numele mamei: Ama Krouama Kossonou; (b) Caporal-șef, comandant al Forțelor noi pentru sectorul Korhogo. Forțele de sub comanda sa au practicat recrutarea de soldați-copii, răpiri, impunerea de muncă forțată, abuzul sexual al femeilor, arestări arbitrare și ucideri extrajudiciare, încălcând convențiile în domeniul drepturilor omului și dreptul umanitar internațional; obstrucționarea acțiunii IWG, UNOCI, a forțelor franceze și a procesului de pace, astfel cum este definit în Rezoluția ONU 1643 (2005).”